Λεύκιος Βιψτάνος Μεσάλλας (ρήτωρ)

Ο Λεύκιος Βιψτάνος Μεσάλλας, λατιν.: Lucius Vipstanus Messalla (π. 45 – π. 80) ήταν Ρωμαίος στρατιωτικός, συγκλητικός και διακεκριμένος ρήτωρ. Εμφανίζεται ως χαρακτήρας στο Dialogus de oratoribus του Τάκιτου.

 Βιογραφία 
Ο Βιψτάνος Μεσάλλας εικάζεται ότι είναι ο γιος του Γάιου Βιψτάνου Μεσάλλα Γάλλου, αντικαταστάτη υπάτου το 48. Ο νεότερος Mεσάλλας ήταν tribunus militum το 69, τοποθετημένος με τη λεγεώνα VII Claudia στη Μοισία, η οποία μπήκε στον εμφύλιο πόλεμο ενάντια στον Αυτοκράτορα Βιτέλλιο. Ήταν προσωρινά επικεφαλής της λεγεώνας τον Σεπτέμβριο και τον Οκτώβριο του 69, αφού ο λεγάτος της λεγεώνας αναγκάστηκε να φύγει, για να σώσει τη ζωή του.Morgan, Gwyn, 69 A.D.: The Year Of Four Emperors (2006), pp. 282-283 αργότερα, ο Mεσάλλας έγραψε έναν απολογισμό της εκστρατείας.Syme, Ronald, The Augustan Aristocracy (1986), p. 242

Ο Μεσάλλας ήταν φίλος του ιστορικού Τάκιτου, ο οποίος χρησιμοποίησε την αφήγηση του Μεσάλλα για την εκστρατεία, στο δικό του έργο Ιστορίες. Ο Τάκιτος περιέγραψε τον Μεσάλλα ως εξαιρετικό ρήτορα: το 70 μ.Χ., ο Βιψτάνος Μεσάλλας, ο οποίος δεν ήταν ακόμη σε ηλικία συγκλητικού, υπερασπίστηκε τον μεγαλύτερο ετεροθαλή αδελφό του, τον διαβόητο πληροφοριοδότη Mάρκο Ακύλιο Ρέγουλο στην Curia Julia (Σύγκλητο). Το κύρος της οικογένειας του Mεσάλλα ήταν αρκετό, για να επηρεάσει αρκετά τη Σύγκλητο, ώστε να απορρίψει τις κατηγορίες εναντίον του Ρέγουλου.Rudich, Vasily, Political Dissidence Under Nero: The Price of Dissimulation (1993), p. 193

Ο Μεσάλλας πιθανότατα απεβίωσε κατά τη διάρκεια τής βασιλείας τού Τίτου, πιθανώς κατά τη διάρκεια τής επιδημίας, που σάρωσε την πόλη το 80. Είχε τουλάχιστον έναν γιο, τον επίσης Λεύκιο Βιψτάνο Μεσάλλα.

 Παραπομπές 

Κατηγορία:Ρωμαίοι του 1ου αιώνα